Public procurement notice: Contract Notice
Published: 2018-10-16
Buyer: Helsingin kaupunki, kaupunkiympäristön toimiala, Rakennuttaminen-palvelu
Country: FI
Contract type: Works
Procedure: Competitive dialogue
CPV classification: 45000000: Construction work | 45210000: Building construction work
Estimated value: 20000000 EUR
Submission deadline: 2018-11-16
Award criteria: The most economic tender

Technical requirements: Helsingin kaupunki rakennuttajana käynnistää kahden (2) päiväkodin suunnittele ja rakenna -urakan kilpailutuksen. Urakan kohteena ovat päiväkodit Verkkosaari ja Hopealaakso. Verkkosaaren päiväkoti on tarkoitettu noin 330:lle lapselle ja sen laajuus on noin 3 500 brm
Urakkakilpailun tarkoituksena on valita urakoitsija, joka suunnittelee ja rakentaa toimivan, taloudellisen, elinkaarikustannuksiltaan edullisen, ympäristöön soveltuvan ja arkkitehtuuriltaan laadukkaan kokonaisuuden.
Tarjoajaehdokkaan on täytettävä ESPD-lomake, jolla tarjoajaehdokas vakuuttaa, etteivät sitä koske pakolliset poissulkemisperusteet. Mikäli tarjoajaehdokas on ryhmittymä, tulee ESPD-lomake täyttää jokaisesta ryhmittymän osakasyrityksestä. Jos tarjoajaehdokas vetoaa alihankkijan resursseihin täyttääkseen tarjousvaiheen soveltuvuusvaatimukset, ESPD-lomake on täytettävä myös tällaisesta alihankkijasta. Jos tarjoajaehdokas on ryhmittymä tai jos tarjoajaehdokas käyttää alihankkijaa tarjousvaiheessa täyttääkseen soveltuvuusvaatimukset, tarjoajaehdokkaan tulee ladata Tarjouspalvelussa tarjouksensa liitteeksi aiesopimus ryhmittymän perustamisesta tai alihankkijan kanssa tehty sopimus. Aiesopimukseen ja alihankkijan kanssa tehtyyn sopimukseen on kirjattava kunkin osakasyrityksen päävastuualueet hankkeessa ja että osakasyritykset ovat yhteisvastuussa kaikesta tilaajaa kohtaan.
1. Liikevaihdon kolmelta (3) viimeksi kuluneelta vahvistetulta tilikaudelta oltava talonrakennusurakoinnissa vähintään
14 500 000 EUR/tilikausi (tilikauden pituus 12 kk). Jos tarjojaehdokas on ryhmittymä, on osakasyritysten yhdessä täytettävä liikevaihtoa koskeva vaatimus.
2. Tarjoajaehdokkaan luottoluokituksen tulee olla vähintään tyydyttävä A. Tilaaja tarkistaa tarjoajiksi valittavien luottoluokituksen Suomen Asiakastieto Oy:n luottoluokitustiedoista. Mikäli tarjoajaksi valittavan luottoluokitustietoja ei löydy Suomen Asiakastieto Oy:n luottoluokitustiedoista, on tarjoajaksi valittavan osoitettava luottokelpoisuutensa toimittamalla tilaajalle viimeisimmät tilinpäätöstiedot, tiedot omavaraisuusasteesta sekä mahdolliset maksuhäiriöt.
3. Tarjoajaehdokkaan tilaajavastuulain mukaisten velvoitteiden on oltava kunnossa. Tilaaja tarkistaa tarjoajiksi valittavien liikevaihdon ja tilaajavastuulain mukaiset tiedot Tilaajavastuu Oy:n Tilaajavastuu.fi-yritysraportista. Mikäli tarjoajaksi valittava on ryhmittymä, tarkistaa tilaaja liikevaihdon ja tilaajavastuulain mukaiset selvitykset kaikilta ryhmittymän osakasyrityksiltä. Mikäli tarjoajaksi valittava ei ole liittynyt Tilaajavastuu Oy:n Luotettava Kumppani
-palveluun tai tarjoajaksi valittavan tilinpäätöstiedot eivät ole Tilaajavastuu.fi-yritysraportissa mukana, pyytää tilaaja erikseen ennen tarjoajan valintapäätöksen tekoa seuraavat selvitykset:
– Selvitys siitä, että yritys on merkitty ennakkoperintälain mukaiseen ennakkoperintärekisteriin, työnantajarekisteriin ja arvonlisäverovelvollisten rekisteriin (www.ytj.fi)
– Kaupparekisteriote, josta selviää yrityksen rekisteriin merkitsemisaika, toimiala, hallitus, muu johto, nimenkirjoittajat, tilintarkastajat, vastuuhenkilöiden henkilötiedot sekä onko viimeisimmät tilinpäätösasiakirjat toimitettu lainmukaisesti rekisteriviranomaisille sekä merkintä tai selvitys, ettei yritystä tai sen toimihenkilöitä ole määrätty liiketoimintakieltoon
– Todistus verojen maksamisesta tai verovelkatodistus tai selvitys siitä, että verovelkaa koskeva veronsaajan hyväksymä maksusuunnitelma on tehty
– Todistukset työntekijöiden eläkevakuutusten ottamisesta ja eläkevakuutusmaksujen suorittamisesta tai selvitys siitä, että erääntyneitä eläkemaksuja koskeva maksunsaajan hyväksymä maksusopimus on tehty
– Todistus tapaturmavakuutuksen ottamisesta ja tapaturmavakuutusmaksujen maksamisesta tai selvitys siitä, että erääntyneitä tapaturmavakuutusmaksuja koskeva maksunsaajan hyväksymä maksusopimus on tehty
– Selvitys noudatettavasta työehtosopimuksesta tai keskeisistä työehdoista. Soveltuva työehtosopimus voi olla joko työnantajaa sitova työehtosopimus tai yleissitova työehtosopimus tai sellainen muu työehtosopimus, jota työnantaja käytännössä soveltaa. Selvitys keskeisistä työehdoista kattaa tiedot työntekijöiden pääasiallisista työtehtävistä, palkanmaksukausista, säännöllisestä työajasta, vuosiloman määräytymisestä, irtisanomisajasta ja selvityksen, miten palkka ja sen osat määräytyvät (ei henkilökohtaisia palkkatietoja).
Jos tarjoajaksi valittava ei ole rekisteröitynyt tilaajavastuulain mukaisiin rekistereihin, pyytää tilaaja selvityksen rekisteröitymättömyyden perusteista. Ulkomaisen tarjoajaksi valittavan on toimitettava pyynnöstä tilaajalle tilaajavastuulain mukaisia selvityksiä vastaavat tiedot sijoittumismaansa lainsäädännön mukaisella rekisteriotteella tai vastaavalla todistuksella tai muulla yleisesti hyväksytyllä tavalla sekä niistä virallinen suomenkielinen käännös. Selvitykset on toimitettava sekä lähtömaasta että Suomesta. Jos sijoittautumisvaltiossa ei anneta edellä mainittuja asiakirjoja, tulee tarjoajaksi valittavan toimittaa edustajansa sijoittautumisvaltion toimivaltaiselle viranomaiselle antama valaehtoinen todistus.


Award value: 20000000